Ura H2O | EIBZko liburutegia\nZeharo arrunta dugun urari buruz idatziko dut oraingoan. Aste Santuko oporretan elurretan ibiltzeak ekarri dit gogora uraren ezaugarri bitxiak azaltzeko aukera. Gainontzeko substantzien antzera, baldintza atmosferikoen arabera (presioa eta tenperatura) ura egoera fisiko ezberdinetan aurki genezake. Gainera, gure baldintza arruntetan erraza da egoera solidoan, nahiz likidoan, nahiz gaseosoan lortzea. Baina ez dago egoera edo forma solido bakarra; teorian, behintzat, izotz mota ezberdinak lor daitezke, eta horri polimorfismoa esaten zaio. Baina egia esan, baldintza arruntetan (presio atmosferikoan) izotz mota bakarra aurki dezakegu, eta, hala ere, tenperatura baxuetan elurra, kazkabarra, izango ditugu. Elurra izotz kristal txikiez osaturik dago, eta kristal horiek forma geometriko erregularrak dauzkate, hexagonoak hain zuzen ere. Elurra 0ºC-tik gertu osatzen denez, pixkanaka solidifikatzen da, eta horrek denbora nahikoa ematen dio forma erregularrak osatzeko. Egitura kristalino horri zor dio elurrak bere maluten itxura.\nKazkabarraren kasuan ez dago forma erregularrik tenperatura baxuagoan sortu baita, eta azkarrago gertatzen da solidikatzea.\nElurra egin eta gero, elurraren itxura aldatuz joango da baldintza atmosferikoen arabera. Elur geruza guztietan tenperatura antzekoa baldin bada, kristalak elkarri lotzen zaizkio, eta geruza trinko bat osatuko da. Kristal horiek oso egonkorrak direnez, luze iraungo du elur geruzak. Ordea, elur geruzetako tenperatura ezberdina bada, kristalen arteko kohesioa txikiagoa da, eta elurra arinagoa da; horixe da elur hautsa deritzona. Gauez eta egunez tenperatura aldaketa nabarmenak gertatzen direnean, gainazaleko elurrean dagoen ura izoztu egiten da eta geruza gogorra sortzen du, eta eskiatzaileek gogoko ez duten elurra sortuko da. Alderantziz gertatuko da egunez berotutakoan, elurra likido bihurtzen hasiko da eta elur geruza oso arina izango da eta ur likido askorekin. Hori ere ez da izaten eskiatzaileen gustukoa.\nBaina horretaz guztiaz gain, urak badauka beste substantzia askotatik bereizten duen ezaugarri bat. Substantzia gehienetan tenperatura handiagoa denean, substantzia horren bolumena ere handiagoa egingo da; hots, dilatatu egingo da. Hori horrela da, tenperatura igotakoan, molekulek energia handiagoa dutelako eta elkarrengandik aldentzeko eta bolumen handiagoa betetzeko joera. Uraren kasuan, denok dakigu izotz pusketak ura duen edalontzi batean jarritakoan, solidoa ez doala hondora, izotzak likidoan flotatzen du; beraz, haren dentsitatea baxuagoa da. Hori zergatik? Molekulen artean dauden indar bitxi batzuei esker, hidrogenozko zubiei esker. Izotza dugunean molekulen arteko hidrogenozko zubiek egitura zurruna osatzen dute, baina egitura hori ez da oso itxia. Ordea, fusio tenperaturara iritsitakoan, hidrogenozko zubi batzuk apurtu egingo dira, baina ez guztiak, eta askatasun horri esker, egoera likidoan ur molekulak elkarrengana hurbiltzen zaizkio, eta egitura trinkoagoa sortzen da. Prozesu berberak jarraituko du tenperatura igotzen jarraitzen dugunean, eta horregatik ur likidoan dentsitatea txikiagoa egingo da, 4 ºC ingurura iritsi arte. Tenperatura horretatik aurrera, uraren portaera gainontzeko likido arrunten antzekoa izango da; hau da, tenperatura igotakoan bolumena handiagoa egingo denez, dentsitatea txikiagoa izango da.\nPropietate bitxi horri esker, icebergak uraren gainazalean ikusiko ditugu (bestela, itsaso hondoan egon beharko lukete), eta horri esker ere, lakuen izoztea modu bitxian gertatzen da, goitik behera hain zuzen ere. Gainazaleko uraren tenperatura 0 ºC-ra iritsitakoan izoztu egingo da, eta haren dentsitatea ur likidoarena baina baxuagoa denez, ez da hondoratuko, eta izotz geruza horrek barruko ura babestuko du, isolatu egingo du, eta horregatik, gainazala izoztuta egonagatik ere, beheko aldea egoera likidoan egongo da. Bertan jarraituko dute bizirik animaliek eta gainontzeko landareek ere.\nKategoria Berria egunkaria, Zientzia, etiketak 2013, Berria, Marian Iriarte, Ura, Zientzia by Mirentxu. Gorde lotura.


Hernanik eta Gernikak gorantzako bidean lehen urratsa eman dute - GARA\nHernanik eta Gernikak Ohorezko Mailarako bidean lehen urratsa eman zuten atzo. Gipuzkoarrek irabazi egin zuten beren norgehiagoka, eta bizkaitarrek, berriz, berdindu egin zuten kanpoan.\nHernani etxean aritu zen, beste multzoko lehen sailkatuaren aurka, Portuense taldearen aurka. Gipuzkoarrek, ordea, itxura ona eman zuten, eta 17-14 irabazi zuten. Itzulerako partidarako tarte hori ez da handia, baina irabazita joango dira, eta horrek indarra eman behar die hernaniarrei, presioa andaluziarrentzat izango baita. Hurrengo partida ez da erraza izango, baina aldetxo horrek itxaropen handia emango die.\nGernikak, aldiz, 20-20 berdindu zuen Alcobendasen zelaian. Gernika izan zen lehen multzoko onena, eta bigarren multzoko bigarrenaren aurka jokatu beharko du kanporaketa hau. Norgehiagoka orekatua izan zen, eta irabazi ez arren, galdu ere ez zuen egin, eta itzulerakoa etxean dela kontuan hartuta, itxaropentsu izateko arrazoirik badute berde-beltzek. Itzuliko partidak apirilaren 19an jokatuko dituzte.\nLehen kanporaketa hau gaindituta ere, igoera ez du inork ziurtatuta izango. Bi irabazleek elkarren aurka jokatu beharko dute, eta kanporaketa hori bereganatzen duenak lortuko du datorren urtean Ohorezko Mailan aritzeko txartela.\nGaltzen duenak ere izango du aukera, izan ere, Ohorezko Mailatik azkenekoa zuzenean jaisten da, baina azkenaurrekoak kanporaketa honetako finalistaren aurka jokatuko du igoera.


Udalbatzak osoko bilkuran landutako gai guztiak onartu ditu — Debako udala\nUdalbatzak osoko bilkuran landutako gai guztiak onartu ditu\nAzaroaren 5ean egin du Debako udalbatzak ez-ohiko osoko bilkura. Aztertutako gai guztiak onartu dira. Tartean, Amillagako PERIaren aldaketaren hasierako onarpena, aho batez eta ondorioz, aurretik zegoen proposamenarekin baino eragina txikiagoa izango dute eraikuntzek. Azaroaren 25ari begira adierazpen instituzionala egin da. Eta Martin Villa pertsona “non grata” izendatu da.\nAmillagan hainbat etxebizitza eraikitzeko egina zegoen proiektuak, herrian eragingo lukeen eragin bisualarekin kezka zegoen. Horren ondorioz, eremu horren, A.U.06 PERIa aldatzea proposatu da. Aldaketaren hasierako onarpenak aurrera egin du udalbatza osatzen duten hiru alderdien aldeko botoekin, aho batez, beraz. Udalbatzara eramandako proposamenak jada bazuen hiru alderdien aldekotasuna.\nHasieran egindako proposamenaren eragin bisual kaltegarria murriztearen alde egin du udalbatza osoak eta azken asteotan elkarrekin egindako lanari esker adostu dute antolaketa berria. Honela bada, bost etxebizitza bloke eraikiko dira, eta bakoitzak behe solairua, lau solairu eta atikoa izango ditu.\nAho batez onartu da azaroaren 25ari begirako adierazpen instituzionala eta ondorioz, “Azaroaren 25a 'Emakumeen kontrako indarkeria ezabatzeko nazioarteko eguna' dela-eta, Debako udalak, bere egiten du gure lurralde, herrialde eta herriak, indarkeria matxistarik gabeko gune gisa eraikitzeko ardura”.\nKonpromiso batzuk ere hartu ditu. Besteak beste, “Debako Udalak Emakumeen Munduko Martxak bultzatutako indarkeria matxistaren aurreko erantzun-protokoloa bere egiten du” eta “Debako udal honek ez du murrizketarik egingo 2021eko Berdintasun batzordeko aurrekontuetan eta beharrezkoak diren partidak handituko ditu”. Mugimendu feministak egunaren bueltan antolatuko dituen ekimenetan parte hartzeko deia ere egin du.\nAzaroaren 25ari begira herrian antolatuko diren ekimenen berri datorren astean emango da.\nRodolfo Martin Villa 60 eta 70eko hamarkadetan “politika eta errepresio frankistaren egile nagusietako bat” izan zela aldarrikatuz, Deban pertsona “non grata” izendatu dute. Mozioa aldeko 10 botoekin (EH Bilduren 6, EAJ-PNVren 3 eta Debarren Ahotsaren 1) eta 3 abstentzioekin (Debarren Ahotsako 3) onartu zen.\nAipatu mozioan, halaber, Espainiako Gobernuari eskatzen zaio “2015eko martxoaren 13an Ministro Kontseiluak hartutako erabakia bertan behera uzteko, alegia, Maria de Servini epaileak Martin Villari deklarazioa hartzeko egindako estradizio eskariari zegokiona”. Maria Servini epaileari frankismoko krimenen zigorgabetasunarekin amaitzeko egiten ari den lana eskertzen zaio. Eta hartutako erabakia Justizia Ministerio espainiarrari, Auzitegi Nazionalaren buruari, Auzitegi Gorenaren buruari, Estatuko Fiskaltza Nagusiari eta Argentinako Errepublikaren Krimen gaietarako eta zentzategi federaleko 1. Epaitegi Nazionalari jakinaraztea onartu da.\nAzaroaren 25erako Adierazpen Instituzionala\nMartin Villa pertsona "non grata" izendatzeko mozioa


Arostegi dorrea - Wikipedia, entziklopedia askea.\nArostegi Dorrea Iruñean eraikitzekotan den dorrea da. Hiriaren mendebaldean kokaturiko gune batean, Barañaingo udalerriaren hegoaldean, Abiadura Handiko Trenaren etorrerarekin batera eraikiko den geltoki berriaren proiektuaren barnean. Dorreak izango dituen erabilerak ez daude argi oraindik, baina 100 bat metroko altuera izango duela baieztatu dute. Hasierako proiektuak 100 metroko hiru dorre eraikitzea aurreikusten zuen, baina 2006ko azaroan, behin betiko proiektua aurkeztean, dorre bakarrera mugatu zuten.\nGuztira 8.100 etxebizitza eraikiko dira, hainbat eraikin desberdinetan banaturik. Proiektua eraikitzen hasteko datarik ez badago ere, erakundeek "berehala hasteko konpromisoa" erakutsi zuten 2006. urtean zehar. Higiezinen burbuilaren leherketak eragindako krisialdi ekonomikoak proiektuak sekulako atzerapena jasatea eragin du, Nafarroako AHTren proiektuak bezala. Ofizialki hirigintza plana garatzeko lanak hasi ez diren arren, 2019an auzoko lantegi zahar batzuen eraispen lanak hasi ziren.\nOrriaren azken aldaketa: 10 maiatza 2020, 18:38.


EAJk ostalaritzari zuzendutako diru-laguntza lerro zuzena zehazteko eskatu dio Udal Gobernuari - Bergara - Goiena.eus\nEAJk ostalaritzari zuzendutako diru-laguntza lerro zuzena zehazteko eskatu dio Udal Gobernuari\nMaialen Santos 2021-05-03 18:30\nDiru-laguntza lerroa zehazteaz gain, zergen hobaria urte osora luzatzeko eta terrazen mahai kopurua handitzeko eskatu diote Bergarako jeltzeleek EH Bilduri, eta adierazi dute udal gobernua "atzetik" doala, beste herri batzuetan mahai gehiagoko terrazak aurki daitezkeelako.\nBergarako EAJtik azaldu dute 2020ko maiatzean egin ziola lehen proposamena gobernuari, eta horien artean ostalaritzari bideratutako diru laguntzak zehaztu zituztela: "Abenduan, berriz, Bergarako Udalak bideratutako diru laguntza urria ikusita, 2021eko aurrekontuetan partida zehatz bat bideratzeko emendakina proposatu zuten jeltzaleek. Eta azkenik otsailean ere beste diru laguntza bat zehazteko proposamena egin genien, baina hau ere ez da aintzat hartu".\nHorrez gain, otsailean proposatutakoari jarraiki, herriko taberna eta jatetxeetan "kontsumoa bultzatzeko" bonuak ateratzea proposatu dute jeltzeleek, "Jaurlaritzak egin berri duen moduan".\nTerrazen bueltan, malgutasun eske\nTerrazen inguruan berriz, malgutasun handiagoa izatea eskatzen dute jeltzaleek: "Arrasaten esaterako, mahai kopurua ezartzeko izugarrizko malgutasuna dago hamasei mahaiko terrazak ere badaude, tokiaren arabera. Bergaran, ordea, gehienez hamar mahai bakarrik jarri ditzakete ostalariek, pandemia aurretik bezala".\nKarpak eta estalpeak ezartzeko ere malgutasuna "ezinbestekoa" ikusten dute. Eta horri lotuta, abenduan aurrekontutarako egindako proposamena berreskuratzea eskatzen dute, "hobaria urte amaiera arte luzatzea, alegia".\nAzkenik, ostalariekin "biltzeko" asmoa dutela adierazi dute, beraien beharrak eta bizipenak entzun eta "elkarlanean jarraitzeko" asmoarekin. "Argi utzi gura dugu lanerako prest gaudela, izan ere, oposiziotik ere posible da ekarpenak eta herriaren aldeko lanketa egitea, eta horretarako prest jarraitzen dugu", esan dute, azkenik.


Mendebaldeko Bengala - Wikipedia, entziklopedia askea.\nChief Minister of West Bengal (en)\nMamata Banerjee (en)\nBurdwan division (en) , Malda division (en) , Jalpaiguri division (en) , Presidency division (en) eta Medinipur division (en)\n23°N 88°E / 23°N 88°E / 23; 8823°0′0″N 88°0′0″E\nAssam, Sikkim, Bihar, Orissa, Jharkhand, Rajshahi, Rangpur eta Khulna dibisioa\n44.467.088 (%48.7) 46.809.027 (%51.3)\n29.093.002 (%31.9) 62.183.113 (%68.1)\n61.538.281 (%67.4) 29.737.834 (%32.6)\nbengalera eta ingeles\nMendebaldeko Bengala (bengaleraz: পশ্িচমবঙ্গ, Poshchim Bônggo, poʃtʃim bɔŋɡo) Indiako ekialdeko estatua da, Bangladeshekin batera Bengala eskualde historikoa osatzen duena.\nHimalaia eta Bengalako golkoaren artean kokatuta, ipar-ekialdean Indiako Assam eta Sikkim estatuak eta Bhutan, hego-mendebaldean Orissa, mendebaldean Jharkhand eta Bihar eta ipar-mendebaldean Nepal ditu mugakideak.\nBengalan azken lau mila urteetan inperio eta erreinu asko jaio eta hil dira. Erresuma Batukoa zen Ekialdeko Indietako Britainiar Konpainiak 1757an Plasseyko gudua irabazi ondoren Kalkutan ezarri zuen India Britainiarraren hiriburua. XX. mendean Indiar independentziaren mugimenduaren sehaskaren bat izan zen. 1947an Bengala bitan zatitu eta Ekialdeko Pakistan sortu zen. Geroztik marxismo, naxalismo eta ezkertiar mugimenduak oso aktiboak izan dira estatuan\nMendebaldeko Bengalako barrutiak\nMendebaldeko Bengalak 19 barrutitan banatuta dago:\nIpar 24 Parganas\nHego 24 Parganas\nHinduismo biztanleriaren %72aren erlijioa da, %23ak musulmanak izanik; Sikhismo eta kristautasuna gutxiengoa besterik ez dira\n↑ Bangladeshko historia\n↑ Voice of America: "Maoist on Rise in West Bengal"\n↑ Aipuaren errorea: Konpondu beharreko erreferentzia kodea dago orri honetan: ez da testurik eman census izeneko erreferentziarako\nOrriaren azken aldaketa: 25 azaroa 2021, 16:35.


FLEETWOOD MAC: FLEETWOOD MAC ALBUMAREN BERRIKUSPENA - ALBISTEAK\nDebutatu zutenetik urrun egon arren, taldearen 1975eko izenburuko izenburuko diskoak estreinako itxura izan zuen: pop-rock adierazpena eta zinez zerbait berria eskaintzen zuten bi esparru paraleloren ustekabeko elkargunea.\nFleetwood Mac kaleratu baino ia hamarkada bat lehenago egon zen Fleetwood Mac 1975ean baina ez publiko modernoak ezagutuko lukeen moduan. Mick Fleetwood bateria-jotzaileak eta John McVie baxu-jotzaileak ainguratutako blues talde britainiarra Lindsey Buckingham-ek eta Stevie Nicks-ek nola eraldatu zuten kontatzen da, eta askotan kontatzen da hainbat dokumental, atzera begirako eta berrargitalpen hau bezalako berrargitalpen berrietan: Super Deluxe Edition . Errepikapenak istorio liluragarri hau mamitu du, istripu zoriontsuak probidentzia jainkotiarraren lana bihurtuz, baina zuzeneko materialarekin batera ordezko hartze zakarrak biltzen dituen diskoa gehituz, Super Deluxe Edition honek ezaguna berriro ere fresko bihurtzen laguntzen du.\nNekatuta egon arren, historiaurrea Fleetwood Mac diskoa ulertzeko ezinbestekoa da diskoa rock’n’roll estetika oso desberdinen elkargunean dagoelako. 1975. urtea inguratu zenerako, Mac bizirik zeuden. Mick eta Johnek —taldeko bi konstanteak sortu zenetik gaur egun arte— izan zuten zortea gitarraren bi jenioekin lan egiteko zortea. Peter Green nagusitu zen taldearen diskorik goiztiarrenetan eta urdinetan, azkenean LSDren menpe egon zen Jeremy Spencer kohorteak erlijio kultu baterako musika utzi zuen garaian. Irteerak ere ez ziren garbiak izan, baina Danny Kirwan gitarra-joleak taldearen lotura-agente gisa jardun zuen Bob Welch, marra sentimentala zuen rockeroa, AOR rocka eta helduen pop garaikidea bereizten zituen espazio amorfoan irautearekin konforme zegoela zirudien arte. Fakturazio hori guztia nahikoa nahasgarria ez balitz, taldeak aurre egin behar izan zuen imposter Fleetwood Mac beren zuzendari ohiak muntatuta.\nIzen horiek guztiak Fleetwood Mac-en historiaren oin ohar gisa amaitu dira, izan ere, Mick Fleetwood Lindsey Buckingham eta Stevie Nicks SoCal abeslari / konpositore ezezagunen demo baten erruz gertatu da. Keith Olsen ekoizleak, Buckingham Nicks-en 1973an izenburuko izenburuko diskoa zuzendu bazuen, Mick-ek zinta hori jotzen ez bazuen, probabilitate onak dira Fleetwood Mac-ek bukatuko luke beste blues gitarra jotzaile bat kontratatzea. Horren ordez, Fleetwood-ek Buckingham Nicks-en barruan deituko zuen zerbait aurkitu zuen, folk-rock bikotea, bere musikak Fleetwood Mac-ek 1975 baino lehen egin zituen diskoekin antzekotasunik ez zuena. Bi taldeen arteko lotura musikala melodizismoa zen. John-ekin ezkondu aurretik Chicken Shack blues konbinazioarekin pianoa jotzen zuen Christine McVie-ren kantautorea. Emaztegaiak ezkondu zirenean, Christine 1971n sartu zen ofizialki taldean, eta Kirwan eta Welch rock espazialari kontrapuntu erakargarri eta leunak lagundu zizkion.\nHala eta guztiz ere, Fleetwood Mac diskografian ez zegoen analogiko argirik Nicks-en folk ameslariarekin eta Buckingham-eko pop perfekzionismo zorrotzarekin, Fleetwood Mac-en blues jamak britainiarrak bezain amerikarrak ziren soinuak. Buckingham Nicks Mendebaldeko kostaldean linbo musikalean bizirik iraun zutenak ziren, baina ez ziren nahiko inozoak izan Fleetwood-ek Fleetwood Mac-en sartzeko egin zuen eskaintza onartu zutenean: Mac-a bezain denbora daramate joko bera jokatzen, beste liga batean bakarrik . Horregatik deitu zuen 1975eko diskoak Fleetwood Mac —Taldearen izena duen taldearen bigarren diskoa; David Wild-ek 2018 Super Deluxe Edition-n egindako oharren arabera, itxuraz zaleek aurrekoarengandik bereizten dute Album Zuria deitzen diotela, baina zaila da imajinatzea entzule asko daudela horrelako bereizketarekin traba egiten dutenak - debuta sentitzen da: ustekabeko elkargunea bi esparru paraleloren zinez zerbait berria eskaintzen du.\nEntzuten Fleetwood Mac orain, taldea izar izar bihurtu eta hamarkada batzuk igarota, oraindik ere freskoa dirudi, 1975eko beste parekideek ez bezala, eta hori guztia taldeak bi estetika nola bateratu zituen. Fleetwood Mac, batez ere Peter Greenen irteeraren ondorengo urteetan, aldarte talde moduko bat zen, definiziorik ez zuen giro lainotsu eta zabala lortuz. Buckingham Nicks izan ziren haien homologoak, abestien zehaztasunean ez ezik ekoizpenetan zentratuta ere: 1973ko diskoak bi abeslari / konpositoreen bertsio berriak jasotzen ditu, non Nicksen goxotasuna Buckingham-en perfekzionismo maniatikoak orekatzen duen.\nBuckingham Fleetwood Mac-ek bere erritmora martxa egiten ahalegindu zen. Kondairak dio Johnek nola jokatu behar zuen kontatzen baxu jotzaileak mailua behera utzi zuen arte, Buckingham-i taldea bere izena hartu zuela esanez, baina harekin konformatu zen konpromisoa, Nicks eta Christine-ri beren konposizioetan sakontzen lagunduz, bere taldeak soul eta elastikotasuna ematen zien bere zauritutako kantuei. Sintesi hori erakargarria da Fleetwood Mac , neurri batean, 60ko hamarkadako ideal askotatik bilduta dagoelako: mistizismo hippia, pop praktikismoa, R&B grooves eta rock matxinada, aldi berean profesionalak, pertsonalak, komertzialak eta eszentrikoak diren musika bihurtuta.\nOrdezko hartzeak, edizio bakarrak eta zuzeneko materiala pilatuz gero, Super Deluxe Edition-k Fleetwood Mac-ek fusio hori lortzeko nola lan egin zuen azpimarratzen du. Agian hasierako bertsioak latzak dira, baina zinetikoak sentitzen dira, taldea nor ziren asmatzen ari delako. Oraindik hobea da zuzeneko materiala, non taldeak bere blues sustraien hasierako eta aurkitu berri duten pop garbiaren arteko distantzia nabigatzen duen. Gitarra nagusia jotzen eta abesten duenez, Buckingham nagusitzen da, baina Oh Well eta The Green Manalishi (With the Pronged Crown) bertsio hauen gauza zoragarria da senak bultzatzen duen musikari baten blues doinuak direla. bluesaren kontrako norabidea, emanaldi hauei energia zirraragarria ematen diena.\nBonus materialak merezi badu ere, zoragarria izaten jarraitzen duen musika disko egokia da. Agian bere jatorria soberakinetan dago - abesti asko hasiera batean Buckingham Nicksen bigarren albumerako pentsatuta zeuden, Crystal lehenbizikoaz berpizten da, Blue Letter-en power pop bikaina entzungabeko Curtis Brothers-etik ateratakoa da - baina Fleetwood Mac bateratua sentitzen da, album hau konbergentziaren diskoa delako. Diskoaren elementu guztiek aukera mugarik ez dutenez, horietako asko Nicks buru duen Rhiannon erabat liluragarrian aurki daitezke, horregatik Fleetwood Mac badirudi biziki eta oihartzun handia duela gure kontzientzia kolektiboan xurgatu ondoren.\n1960ko hamarkadako abestia\nnola ikusi gramatikak\n2015eko jaialdi hau\nhaurtxo gambinoak nire maitasun diskoa esnatu du\npusha t - droga saltzaile anonimoak\nespirituaren muina agalloch


Merkataritza eta Inbertsio Transatlantikoko Lankidetza (T-TIP) - EBko txostena\nGaur Obama presidenteak, Barroso Europako Batzordeko presidentearekin eta Van Rompuy Europako Kontseiluko presidentearekin batera, iragarri dute Estatu Batuek eta Europar Batasunak (EB) merkataritza eta inbertsio lankidetza transatlantikoa (T-TIP) akordioaren inguruko negoziazioak abiatuko dituztela. T-TIP negoziazioen lehen txanda uztailaren 8an egingo da Washingtonen, DC, AEBetako Merkataritza Ordezkariaren Bulegoaren gidaritzapean.\nT-TIP merkataritza- eta inbertsio-hitzarmen handinahia, osoa eta estandarra izango da, eta horrek abantaila garrantzitsuak eskaintzen ditu AEBetako nazioarteko lehiakortasuna, enplegua eta hazkuntza sustatzeari dagokionez.\nT-TIPek Estatu Batuetako eta EBko hazkunde ekonomikoa bultzatzea du helburu, eta dagoeneko merkataritza eta inbertsio transatlantikoek onartzen dituzten 13 milioi estatubatuar eta EBko lanpostuei gehituko die.\nZehazki, TIP-ak honako helburua izango du:\n· EBko merkatu irekiak areagotzen dira, Estatu Batuek esportazioen merkatuan eta merkatuan 458 bilioi dolar handitu baitzituzten 2012an, gure esportazio merkaturik handiena.\n· Indartu arauetan oinarritutako inbertsioa munduko inbertsio harreman handiena hazteko. Estatu Batuek eta EBk dagoeneko ia 3.7 bilioi dolarreko inbertsioa mantentzen dute elkarren ekonomietan (2011tik aurrera).\n· Ezabatu merkataritzako tarifa guztiak.\n· Merkantziaren fluxua oztopatzen duten oztopo ez-tarifarioei aurre egitea kostu handiz, nekazaritzako produktuak barne.\n· Eskuratu merkatuko sarbidea hobetzea zerbitzuen merkataritzari dagokionez.\n· Murriztu araudien eta estandarren desberdintasunen kostua bateragarritasun, gardentasun eta lankidetza handiagoa sustatuz, gure osasun, segurtasun eta ingurumen babes maila altuak mantenduz.\n· Garatu arauak, printzipioak eta lankidetza modu berriak kezka globaleko gaietan, besteak beste, jabetza intelektuala eta merkatuan oinarritutako diziplinak estatuko jabegoko negozioei eta merkataritzarako lokalizaziorako oztopoei aurre egiteko\n· Enpresa txiki eta ertainen lehiakortasun globala sustatzea.


Lehenengo mailako taldeak dabiltza Aitor Fernandezen atzetik, tartean Reala - Debagoiena - Goiena.eus\nLehenengo mailako taldeak dabiltza Aitor Fernandezen atzetik, tartean Reala\nXabi Urzelai 2018-06-20 09:34\nAitor Fernandez Numantziak aurkeztu zuen egunean. Argazkia: Numantzia.\nAitor Fernandez atezain arrasatearrak Numantziarekin egindako denboraldi onak Lehenengo Mailako taldeen interesa piztu du. Azken egunetan komunikabideek Levante eta Betis taldeen izenak nabarmendu dituzte, eta gaur Mundo Deportivo-k aurreratu du Asier Garitanoren Reala Arrasatekoarekin harremanetan jarri dela.\nAitor Fernandez fitxatzeko lehenengo pausoak ematen hasi da Reala, Mundo Deportivo egunkariaren arabera. Gorengo mailara igotzeko pauso batera geratu da Jagoba Arrasateren Numantzia, eta taldeak egindako denboraldi onaren erantzuleetako bat izan da Fernandez. Arrasateko atezainak Marokoko selekzioko atezain Munirri aurrea hartu dio Soriakoen atea zaintzeko lanean, eta urte borobila egin du. Bada, Arrasatekoak GOIENAri baieztatu dio Realak interesa erakutsi duela, baina horretaz aparte ez dakiela gehiago.\nArrasatekoa fitxatzeko Lehenengo Mailako taldeek ez dute aparteko esfortzurik egin behar, Fernandezen klausula 1,5 milioitakoa da-eta –duela gutxi berritu du krontratua Numantziarekin–. Hala ere, Realak atezain berri bat fitxatu aurretik etxean dituen atezainen gainean hainbat erabaki hartu behar ditu, Moya, Rulli eta Toño Ramirez dituelako postu hori betetzeko, eta gainera, Sanseko atezain Zubiaurrek kontratua berritu berri duelako.\n"Vila-realen goiz zen Lehenengo mailara salto egiteko"\nDuela aste batzuk Harmailatik saioan egon zen arrasatearra [Hemen elkarrizketa]. Egin duen urtearekin pozik azaldu zen, nahiz eta oraindik playoff-ak jokatzear zituzten. Kamaraz kanpo aitortu zuen atzera begiratzen duenean, Numantziara joan aurretik Vila-realen lehenengo mailan debutatu izan balu, seguruenik, goizegi izango litzatekeela, gazteegia zelako. Baina, Vila-realen eta azken urteotan Numantzian egindako denboraldietan atezain batek behar duen heldutasun eta esperientzia batu dituela, jokalari osoagoa dela.\nArrasateko atezaina Lezamako harrobikoa da, eta urte haietan Lezamarako joan-etorrietan kilometro mordoa partekatu zituen egun Mondrako jokalari den Gorka Erañarekin eta jokalari ohi eta entrenatzaile Iker Uribarrenekin. Athleticen, baina, ez zuen lekurik izan –Baskonian eta Barakaldon jokatu zuen– eta Levante aldera joan zen, Vila-realeko bigarren taldean jokatzera. Ondoren Numantziak fitxatu zuen (2016) eta bertan egindako bigarren urtean Soriako atean egonkortu da.\nXabi Urzelai 2018 api 30 Arrasate\nBigarren Mailari bost jardunaldi geratzen zaizkio, eta Numantzia laugarren postuan dago, playoff-etan sartzeko borrokan. Taldearen ibilbide positib...


"PNV diruzale, AHTrik ez" - - Goiena.eus\n"PNV diruzale, AHTrik ez"\nIbai Etxebarria 2013-04-02 02:00\nPNVk 2013. urterako aurkeztu dituen aurrekontuetan AHTren eraikuntza lanetarako 350,68 milioi euro...\n... gehiago xahutu nahi ditu, osasun, etxebizitza, hezkuntza eta gainerako gastu sozialetan murrizketa handiak agintzen dituen bitartean (711,5 milioi euro gutxiago). Antza denez, hemen ez dago ezertarako dirurik, AHTrako ez bada, noski.\nEta hori gutxi balitz, aurrekontuak aurkeztu eta biharamunean bertan Jaurlaritzak (PNVk) adierazi zuen prest zegoela Madrili zegozkion AHTren obra zatiak egiteko dirua aurreratzeko. AHTrentzat badago dirua. Gastu sozialetarako ez dago dirurik!\nEuskarazko hedabideentzat 800.000 euro gutxiago izango dira eta bitartean Madrili AHTren obrak egiteko dirua aurreratzeko prest dago PNV. Euskarari ogi apurrak ere kendu eta AHTri (enpresarien poltsikoei) opariak egin. Hori al da PNVren politika? Patetikoa.\nAHT egiteko kristorenak eta bi egiteko prest dago PNV. Beharrezkoa omen da. Beharrezkoa norentzat? Herritarrentzat edo PNVren baitan mugitzen diren enpresario dirudunentzat? Erantzuna soberan dakigu. Ez da kasualitatea infraestruktura erraldoi guztien atzean PNV egotearena (AHT, errauskailua, superportua…). Ondo dakigu zerk mugitzen duen PNV, diruak.\nEuskal Herrian inoiz egin den obrarik erraldoi eta garestienaren aurrean gaude. Baina obra hau ez da herritarrentzat egina. Obra hau enpresa eraikitzaileen interesei begira egina dago. Obra hau enpresa eraikitzaileen negozioei begira egina dago, PNVren ezinbesteko laguntza politikoarekin.\nEuskal herritarron interesen aurka, lau aberaskillo enpresarioren alde, Euskal Herria tunelez eta biaduktuz josi, mendiak zulatu, baserriak eta baserritarren bizi-moldeak txikitu, herritarrei lurrak lapurtu, eta herri honi tren antisozial hori inposatuz Euskal Herri osoko lurrak txikitzen ari zaretenok ez daukazue hitzik.\nHau guztia bidaian 10 minutu ziztrin aurreratzeko. Zeinendako eginiko trena den jakiteko ikusi besterik ez dago egunean zenbat bidaiarik erabiltzen duten Madril-Bartzelona arteko linea. 4 katuk, 4 enpresariok. Izan ere, tarifak oso garestiak dira.\nKrisian egon edo ez, AHTk ez dauka justifikaziorik. Mila makinak ez dute inoiz lore bakar bat sortuko.\nEz atzo, ez gaur, ez inoiz, AHTrik ez!\nIbai Etxebarria eta Miren Intxausti\n(San Martineko Etxe Okupatuko Asanbladaren izenean)


Nafarroarentzat etorkizun hobea izateko konpromisoa hartu du gobernuak - Nafarroa - euskalerriairratia.eus\nNafarroarentzat etorkizun hobea izateko konpromisoa hartu du gobernuak\nEuskalerria Irratia 2018-12-04 08:09\nUxue Barkosen esanetan, "egun, ilusioz eta konfiantzaz begiratu ahal diogu etorkizunari. Nafarroa solidarioago, modernoago, pluralago, oparoago, aurreratuago eta kohesionatuagoaren oinarriak finkatu ditugu, geroak ekarriko dizkigun erronka zirraragarriei gogotsu aurre egiteko".\nJendaurreko agerraldian, Uxue Barkosek halakoxe parekotasuna ezarri du, 2018ko Nafarroako Urrezko Domina irabazi duen Saray elkartearen berezko lau balioren –"elkartasuna, kemena, itxaropena eta ahalegina, nafar gizartean ere oso sakon errotuta dauden balioak"– eta nafarrek ondorengo hilabete eta urteetako erronkei aurre egiteko erabili beharreko jarreraren artean.\nHonela, Nafarroako Lehendakariak elkartasunaren balioa azpimarratu du, "den-denok bat eginda aurrera egin dezagun", eta inondik ere errazak izango ez diren erronkak aipatu ditu; iraultza digitala, kasu. Halaber, Barkosek ziurtatu du "kanpoko klima ekonomikoa zalantzak sortzen hasia dela eta honek eragin zuzena izango duela Nafarroan. Hala ere, nik uste dut baldintza hobeagoetan aurre egiteko gai izango garela, izan ere, azken urteotan, gure ereduaren zimendu nagusiak indartzea lortu dugu: hezkuntza, osasuna, mendekotasunaren arreta, berdintasuna, berrikuntza edo ingurumena, inor bide-bazterrean ez gelditzeko babes sozialeko sistemarekin batera".\nKlaustro isabeldarraren ikuspegi orokorra, Barkos Lehendakariaren agerraldian. ()\nAlabaina, Uxue Barkosek bestelako mehatxuak ere izan ditu hizpide: "Olatu xenofobo berri bat sortzen ari da Europan nahiz Atlantikoaren beste aldean. Ez da urruneko mehatxua. Gu ez gara errealitate horretatik kanpo bizi. Eta ongi baino hobeki ulertu behar dugu geure esku dagoela horren aurka egitea. Oso arma zehatzak ditugu horretarako: demokraziaren armak eta gizarte-eredu bidezko eta zuzena eraikitzearen aldeko armak".\nHorregatik, bigarrenik, kemenaren balioa aldarrikatu du beldurraren aurrean. "Gizarte bezala, ezin gara kokildu gu erosionatzea, desanimatzea, gogogabetzea eta gorrota eta konfrontazioa zabaltzea helburu dituzten diskurtsoen aurrean. Etorkizunari begiratu behar diogu, gure aukerarik eta bertuterik onenetan sinetsiz, eta ausartziaz jokatu behar dugu". Horren harira ziurtatu du nafar gizartea ausarta dela, "era guztietako desberdintasunei aurre egitea xede duena".\nHirugarrenik, Nafarroako Lehendakariak ahaleginaren balioa erreibindikatu du. Gogoratu duenez, "Nafarroak egun bizi duen errealitatea ez da inolaz ere ausazkoa: nafar gizarteak ahaleginaren, lanaren eta konpromisoarn bidezidor gogor eta segurua hautatu du beti". Hori dela eta, Barkosek esan du, "orain arte lortutako aurrerabidean jarraitzeko eta abangoardian kokatzeko, nahitaezkoa dugula gure aukerei probetxua ateratzea, gutako bakoitzak eman dezakeen onena emanez. Gure arteko desberdintasunen onarpenetik eta errekonozimendutik, gure aniztasunetik, gure pluraltasunetik... horren aberatsak egiten gaituen pluraltasunetik abiatuta. Pluraltasuna eta aberastasuna, aberastasun linguistikoa ere, gu guztiok harrotzen gaituzten bi hizkuntzen altxorrari esker".\nAzkenik, Barkosek itxaropena aipatu du zailtasunei aurre egiterakoan. "Konfiantza osoa dut gure etorkizunean. Ez da optimismo itsua, oinak lurraren gainean dituen optimismoa baizik. Ziur nago onena iristeko zain dagoela", adierazi du. "Baina horretarako, eraikitzen, lan egiten eta borrokatzen jarraitzeko gauza izan behar dugu. Den-denok bat eginda. Sarayk irakatsi digun bezalaxe: elkartasunez, kemenez, ahaleginez eta itxaropenez. Horrela, gure seme-alabak harroaraziko dituen Nafarroa eraikiko dugu", ziurtatu du Nafarroako Lehendakariak.


Gaurkoan nire herriko Kale Nagusian kokatua dagoen txartel batí buruz hitz egin nahi dut. Lehen Suso deitutako dorreetako batean edo duela gutxi arte La Esperanza deitutako galirinen lantegia izan den tokian, hortxe bertan dago kokatuta.\nNire herrira, Nafarroako edozein herritan ohikoa zen bezala, hurbiltzen zenari argibideak emateko kokatu zuen orduko Diputazioak.\nTxartel hori 12 axuleiu zuriz, sei beste seiren gainean, eta inguratzen duen orla urdin ilunez osatzen da. Barruko ezker aldean Nafarroako armarria eta bere aldamenean Puente la Reina Gares, herriaren bi izenak idatzita daude.\nKomentatzen dudan txartela itxura onekoa da eta euskaraz ere idatzita egonik askoz gehiago atsegin zitzaidan.\nHor dagoen lekuan txikitatik ezagutzen nuen haurtzaroko jolasetan handik askotan ibiltzen nintzelako. Garai horretarako jada zerbait susmagarria somatu nuen, oso ongi bainekien orduko Nafarroako armarriak bere inguruan Franco diktadoreak oparitu zigun "laureada" deitutakoa zeramala; horrez gain, euskaraz idatzita egotea ere ezinezkoa zela iruditzen zitzaidan.\nArmarri hori, orduan, noiztik zetorkigun?\nGure hizkuntza oso gogor erasotzen duten une larri hauetan sekulako bitxikeria sortu zen nire barruan eta txinpartak urtika lanean aritu nintzen. Lan horren ondorioz, Javier Martínez eta Faustino Menendez egileen "El escudo de armas de Navarra" liburua miatzen nenbilela, bide seinalean aztertzen dudan armarria 1910 urtean ofizialki onartu zela irakurri nuen. Horrela iraun zuen hurrengo armarria onartu zen arte, 1931ko ekainaren 8an hain zuzen ere. Horregatik dudarik gabe esan daiteke (zein data konkretuan ez, baina bai artikulu honen izenburuan jartzen dudan bezala 1910 eta 1930 bitartean) orduko Diputazioak ezarri zuela bide seinale hori Garesen, edo bestelako zenbakietara itzulita, 70 eta 90 urte bitartean kokatuta daramala esan dezakegu. Tarte horretan, eta Estatu Espainarrari dagokionez, "Restauración" deitutakoan Alfonso XIII. errege izan zela eta 1923 urtean Primo de Rivera Generalaren kolpe militarra gertatu zela aipa dezakegu. Gure herria eta Nafarroari dagozkion datu historiko batzuk aipatu nahi ditut artikulu honen azpian, adibidez, Garesko alkateak eta Nafarroako Diputazioaren lehendakariordeak zeintzuk izan ziren.\n1931 urtetik hona garai nahasiak ere; horrela 2. Errepublika garaia bizi eta Frankoren diktadura sufritu zituen bide seinale horrek. Dena den, dardara guzti horiei eutsi die aipatutako bide seinaleak.\nOraingo egun tristeak laister joan daitezen esperoan nago, gure hizkuntza zapaldu nahi dutela ikusten dudan bitartean, itxaropentsu berriz irakurtzen dut Jimeno Juriok bere "PUENTE LA REINA, confluencia de rutas jacobeas" liburuxkan zera dioela: "Las fortificaciones de Puente la Reina se libraron de las demoliciones de castillos y cercos de 1512, de la más sistemática decretada por el regente Cisneros (1516), y la de 1521 tras la batalla de Noain.".\nEta artikulu honetan aipatutako seinalearen azpian topa hau bota dut: osasuna eta bizi luzea euskararenzat!!, osasuna eta askatasuna gure herriarentzat!!.\nUrte arteko Garesko alkateen zerrenda\nUrte arteko Nafarroako Lehendakariordeen zerrenda


Donostiartean Art Night Market aukera aparta da bisitari, bildumagile eta ars lovers-entzat. Artelanak erosi, artistak ezagutu eta joerak ikusteko aukera, eta baita Heineken Jazzaldiaren giro atseginean atseden egun batzuez gozatzeko ere.\nStreet Art for Kids: kaleko artea txikiei hurbiltzeko asmoz, haurrek graffiti handi bat egingo dute, artista baten gidaritzapean.\nArt&Cocktails: Azokaren izena daraman koktela, taberna-zerbitzari ezagun batek sortua, bisitariek gozatu ahal izan dezaten.\nBisitaldi gidatuak: “Nahi al duzu norbaitek azalpenak eta aholkuak ematea?” kontzeptupean, bisitariei gidaritza eskainiko zaie norberak hautatzen duen hizkuntzan.\nLive Music: Heineken Jazzaldiaren ingurumarian, Donostiartean azokak euren lanak aurkeztu nahi dituzten musikariei utziko die oholtza.


Lanbideko bulegoen kolapsoa salatu dute Eusko Legebiltzarrean\nGipuzkoako Aldundiak diru-sarrerak bermatzeko errentaren abenduko nominak ordainduko ditu.\nJuanjo Agirrezabala EAko legebiltzarkideak azken egunotako Lanbideko Bulegoen kolapso izugarria salatu du.\nEAEko Enplegu zerbitzuak Gasteizko Txagorritxuko bulegoa itxi behar izan zuen atzo epe labur batez diru-sarrerak bermatzeko errenta jaso nahi zuten jende kopuru handia zela eta.\nOrain arte udalek eta diputazioek eramaten zuten laguntza hori, baina legearen erreformarekin orain EAEko Enplegu Zerbitzua da horren arduraduna.\nEAk jakinarazi duenez, Eusko Jaurlaritzak derrigorrez erantzun bat eman behar die laguntza horien bila doazen pertsonei. Ezin da laguntza hori atzeratu udal zerbitzuetatik Lanbideko zerbitzura eskualdatzean kontrolik izan ez dutelako, esan du.\nMikel Arana EBko legebiltzarkidearen hitzetan, Gemma Zabaleta Enplegu eta Gizarte Gaietarako sailburuak diru-sarrerak bermatzeko errentaren kudeaketa edonola egin du.\nIldo horretan, Garbiñe Saez Molinuevo EAJko legebiltzarkideak Eusko Jaurlaritzak gai horretan izandako aurreikuspen eza salatu du, eta kolapso hori Lanbideko bulego guztietara hedatu eta orokorra bihurtu daitekeela iragarri du.\nGipuzkoako Aldundiak abenduko nominak ordainduko ditu\nGipuzkoako Foru Aldundiak Gizarte Politikako Saila buru belarri ari da lanean eta erraztasun guztiak jartzen Diru Sarrerak Bermatzeko Errenta Eusko Jaurlaritzari eskualdatzeko, onuradunek ahalik eta kalterik txikiena jasan dezaten Lanbideren kudeaketarengatik. Horrela, foru erakundeak lau milioi euro ordainduko ditu 10.500 onuradunen abenduko nominetan, nahiz eta Jaurlaritzaren ardura den ordainketa hori Diru Sarrerak Bermatzeko eta Gizarteratzeko Legearen Aldaketa sartu zenetik, joan den abenduaren 13tik aurrera, hain zuzen.\nAnder Rodriguez Gipuzkoako Gizarte Politikako diputatuak etsipena azaldu du Diru Sarrerak Bermatzeko Errentaren kudeaketaren eskumena hartzean Eusko Jaurlaritzaren kaos eta inprobisazioarekin, eragiten ari den kaltearengatik. Aldi berean, Lanbideri eskatu dio jar ditzala abian behar adina baliabide inor arretarik gabe gera ez dadin eta gizarte prestazioa jaso behar duen orok jaso dezan.\nRodriguezek azaldu duenez, Eusko Jaurlaritzak noraezean jarri ditu foru zerbitzuak, udalak eta herritarrak Lege horren argitalpen eguna aurreratuta; izan ere, legea 2012ko urtarrilaren 1ean zen indarrean sartzekoa. Gainera, ezin izan ditu zegozkion eskumenak hartu, dela herritarren arretan, dela laguntzen ordainketan. Hori dela eta, Eusko Jaurlaritzak udalei eskatu die hitzorduekin jarrai dezatela, eta foru aldundiei abendukoa ordain dezagula, nahiz eta ez egokitu guri, adierazi du.\nForu diputatua kezkatuta agertu da Eusko Jaurlaritzaren jarrerarekin, eta nabarmendu du Lanbidek taxu handiagoa erakutsi behar duela errenta horien kudeaketari eta ordainketari dagokienez, hartara inork kalterik jasan ez dezan eta prestazioan atzerapenik izan ez dadin.\nZentzu honetan, berriro esan du aldaketa horren kontra eta Gemma Zabaleta sailburuak ezarritako gizarte murrizketen kontra egon arren, Gipuzkoako Foru Aldundia Eusko Jaurlaritzaren lankide izango dela datu eta ordainketa guztiak eskualdatzeko zereginean.\nInformazio gehiago:Eitb: Lanbideko bulegoen kolapsoa salatu dute Eusko Legebiltzarrean


Eskura txartela laguntza - Bizkaia Gazteak - Bizkaia Gazteak\nEskura txartela laguntza\nEpea amaituta 2020/08/07\nDeskontu-bonu hori 2020-2021 ikasturtean euskaltegietan edo euskararen autoikaskuntzarako zentro homologatuetan izena ematen duten pertsonek erabili ahalko dute eta Bizkaian erroldatuta dauden eta 2019ko irailaren 1etik 2020ko abuztuaren 31ra bitartean hizkuntzaren A1, A2, B1 eta/edo B2 mailak egiaztatuta dituzten pertsonentzako xedatuta egongo da.\nBizkaitarrek ikasturte honetan ere euskara ikasteko Euskara Eskura Txartela laguntza ekonomikoa jasoko dute\n‘Euskara Eskura Txartela’ izendunak eta besterenezinak izango dira eta 3 kategoriatan sailkatuko dira:\nA1 motako EET, maila hori gainditu eta egiaztatu duten eta ekimen honetan parte hartzen duten pertsonei gehienez ere 150 euroko balioa izango duen deskontu-bonoa lortzeko eskubidea emango diena.\nA2 motako EET, maila hori gainditu eta egiaztatu duten eta ekimen honetan parte hartzen duten pertsonei gehienez ere 200 euroko balioa izango duen deskontu-bonoa lortzeko eskubidea emango diena.\nB1 motako EET, maila hori gainditu eta egiaztatu duten eta ekimen honetan parte hartzen duten pertsonei gehienez ere 300 euroko balioa izango duen deskontu-bonoa lortzeko eskubidea emango diena.\nB2 motako EET, maila hori gainditu eta egiaztatu duten eta ekimen honetan parte hartzen duten pertsonei gehienez ere 400 euroko balioa izango duen deskontu-bonoa lortzeko eskubidea emango diena.\n2020-2021 ikasturteko matrikulaziorako ‘Euskara Eskura Txartela’ bonuak aurkeztu ostean, deskontuen trukea eta abonua zuzenean izapidetuko du Bizkaiko Foru Aldundiak euskaltegiarekin edo dagokion homologatutako autoikaskuntzarako zentroarekin.\nEskaerak Bizkaiko Foru Aldundiaren webgunearen bitartez izapidetu behar dira, honako esteka honetan: https://web.bizkaia.eus/eu/-/euskara-eskura-txartela\nEuskara Eskura Txartela sarbidea\nEuskara, Kultura eta Kirol Saila, Rekalde zumarkalea, 30